· Inden du starter dit forløb hos SMOOTH, skal du udfylde vores konsultationsdokument, som du har fået tilsendt sammen med din bookingbekræftelse, da du bookede tid til konsultationen.  · Derefter skal du uploade billeder af de områder, du skal have behandlet. Områderne skal være ubarberet, så vores sygeplejerske og behandler har mulighed for at se hvordan din hårtype er.  · Når du kommer til din konsultation, er det vigtigt, at du altid informerer vores sygeplejerske om eventuelle sygdomme, medicin og allergier, hvis du lider af dette. Derefter vil I sammen drøfte, hvordan et muligt forløb vil se ud for dig.  · Inden du skal til behandling, er det vigtigt at du barberer dig på de områder, der skal behandles, da laseren ellers ikke vil kunne nå hårrodden og destruere den. Vi anbefaler, at du gør det aftenen inden, så din hud ikke er irriteret lige op til behandlingen. Skulle du have glemt et lille område, så dont worry! Hos SMOOTH har vi altid engangsskrabere, som hurtigt kan fjerne det sidste.  ·Hvis du har haft creme eller deodorant på inden behandling af armhulerne, vil du have mulighed for at fjerne det med en vådserviet, inden din behandling starter.  · Derefter tegner din behandler de store områder op, for eksempel hvis du skal have benene behandlet. Efterfølgende får du en kølende gel på, som både letter laserens glidende bevægelse og samtidig køler området.   · Din behandler starter med at indstille maskinen efter din hud og hårtype; der findes 6 forskellige hertz typer, som er det man indstiller efter.  ·Dernæst bliver maskinen indstillet i styrke, hvilket er meget individuelt og afhænger af, hvor sensitiv du er. Det kan variere, hvor meget styrke du kan tåle fra den ene behandling til den næste. Det vigtigste er, at du føler dig tilpas, og derfor bliver maskinen indstillet efter dine behov i samråd med din behandler. · Hvis du har meget mørke hår, er der brug for mindre varme og styrke, da laseren søger efter at fange pigmentet i hårene, hvilket der er meget af i mørke hår. I lyse hår er der mindre pigment, og det kan derfor kræve mere varme og højere styrke. Derfor siger vi også, at lyshårede generelt skal forvente flere behandlinger end mørkhårede. Det er meget vigtigt, at du ikke har fjernet dine hår med voks, pincet eller en epilator, da der skal være noget til at lede hårene ned i hårsækken, og det vil der ikke være, hvis de er blevet fjernet på denne måde i stedet for barbering. · Afslutningsvis vil din behandler minde dig om, hvordan du skal forholde dig under dit forløb. Det er især vigtigt, at du husker at overholde vores solregler og undgår solbadning en uge op til din behandling samt 24 timer efter. Du må ikke træne eller gå i sauna 24 timer efter din behandling, og der skal gå cirka 4-6 uger mellem dine behandlinger. Dine hår vil falde ud 7-14 dage efter, du har været til behandling. But not to worry – din behandler vil guide dig igennem hele forløbet!